Χρήστος Σιανίδης

Ο Χρήστος Σιανίδης (Καβακλί, 1911 – Κομοτηνή, 6 Ιανουαρίου 1994) ήταν Έλληνας δικηγόρος και πολιτικός που εκλέχτηκε βουλευτής με την ΕΡΕ και τη Νέα Δημοκρατία.

 Βιογραφία 
 Σπουδές και δικηγορία 
Γεννήθηκε στο Καβακλί της Ανατολικής Ρωμυλίας το 1911. Ο πατέρας του, Νικόλαος, ήταν δήμαρχος Καβακλίου πριν την έλευση των προσφύγων στην Ελλάδα.  Ο Σιανίδης εγκαταστάθηκε στη Θράκη ως πρόσφυγας σε νεαρή ηλικία και ορφανός από πατέρα. Παρά τις δυσκολίες κατάφερε να σπουδάσει Νομικά και Οικονομικές Επιστήμες στο Πανεπιστήμιο Αθηνών. Ελληνικόν who's who, Εκδοτικός Οργανισμός Ελληνικών who's who 1965, σελ. 256 Στη συνέχεια έκανε και μεταπτυχιακές σπουδές στο Πανεπιστήμιο του Παρισιού. 

Άσκησε το δικηγορικό λειτούργημα ως τη συνταξιοδότησή του, το 1984.  Υπήρξε μάχιμος δικηγόρος στην Κομοτηνή και στην περιφέρεια του Εφετείου Θράκης.  Απεβίωσε σε ηλικία 83 ετών στις 6 Ιανουαρίου 1994.

 Πολιτική σταδιοδρομία 
Ο Σιανίδης εξελέγη για πρώτη φορά βουλευτής Ξάνθης - Ροδόπης με την ΕΡΕ το στις εκλογές του 1956 και επανεξελέγη βουλευτής Ροδόπης στις εκλογές του 1958, τις εκλογές του 1961 και τις εκλογές του 1963.Θρακικά: Σύγγραμμα περιοδικόν εκδιδόμενον υπό του εν Αθήναις Θρακικού Κέντρου και της Εταιρείας Θρακικών Μελετών, τόμος 14ος, εκδόσεις Το Κέντρο, 2004,  σελ. 298. Μεταπολιτευτικά εξελέγη ξανά βουλευτής στις εκλογές του 1974 με τη Νέα Δημοκρατία λαμβάνοντας 6.112 ψήφους. Στο κοινοβουλευτικό του έργο περιλαμβάνονται, μεταξύ άλλων, εισηγήσεις επί διαφόρων νομοθετημάτων, μεταξύ των οποίων και ο Αγροτικός Κώδικας. Πολιτεύτηκε και στις εκλογές του 1977, χωρίς να εκλεγεί βουλευτής παρότι συγκέντρωσε 2.400 σταυρούς."Οι σταυροί προτιμήσεως σύμφωνα με τα οριστικώς ανακοινωθέντα αποτελέσματα" (εκλογών 1977), Μακεδονία, φύλλο 22-11-1977, σελ. 6.

 Οικογένεια 
Παντρεύτηκε την (επίσης πρόσφυγα εξ Ανατολικής Θράκης) Φωφώ Αντωνιάδου , οδοντίατρο, και απέκτησαν μία κόρη, τη Λήδα, γιατρό και έναν γιο, τον Νίκο, δικηγόρο (1958-2012).Πλήθος κόσμου αποχαιρέτησε το Νίκο Σιανίδη, Χρόνος, ηλεκτρονική έκδοση, 3-11-2012, ανάκτηση 9-3-2017.

 Παραπομπές 

 Πηγές 


Κατηγορία:Βουλευτές Ξάνθης - Ροδόπης
Κατηγορία:Βουλευτές Ροδόπης
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία